|  |
| --- |
| REPUBLIKA HRVATSKAKRAPINSKO - ZAGORSKA ŽUPANIJA**OSNOVNA ŠKOLA ANTUNA MIHANOVIĆA PETROVSKO** |

**Obrazloženje financijskog plana za 2025. godinu s projekcijama na 2026. i 2027. godinu**

**1. UVOD – SAŽETAK DJELOKRUGA RADA ŠKOLE**

Osnovna škola Antuna Mihanovića Petrovsko obuhvaća matičnu školu sa sjedištem na adresi Petrovsko 58 A i Područnu školu u Slatina na adresi Slatina Svedruška 38. Nastava je organizirana u jutarnjoj i popodnevnoj smjeni u obje škole. Sva nastava izvodi se prema nastavnim planovima i programima koje je propisalo Ministarstvo znanosti, obrazovanja i sporta kao i prema Godišnjem planu i programu rada škole te Školskom kurikulumu.

Matična škola u Petrovskom izgrađena je 1964. godine. Škola ima 4 kombinirane učionice u kojima se odvija u jednom turnusu nastava razredne nastave, a u drugom turnusu u učionici 1. razreda HJ, 2. razreda GEO, 3. razreda nastava MAT, te 4. razreda ENG. Nastava informatike izvodi se u specijaliziranoj učionici, a djelomično specijalizirane učionice su: biologija-kemija, likovna kultura-fizika, te glazbena kultura. U navedenim učionicama odvija se (prema rasporedu) nastava vjeronauka, tehničke kulture i njemačkog jezika. Za nastavu TZK služi učionica od 52 m2 što ne zadovoljava ni minimalne uvjete rada tog predmeta. Ishođena je tehnička dokumentacija (građevna dozvola) za izgradnju školske športske dvorane kao i dogradnju škole. Područna škola Slatina izgrađena je 1955. godine. Škola ima dvije klasične učionice i jednu manju prostoriju prenamijenjenu u treću učionicu u kojima se odvija nastava 1. - 4. razreda.

Škola je djelomično opremljena suvremenim nastavnim sredstvima i pomagalima koja obuhvaćaju audioopremu, videoopremu, audio-vizualnu opremu, grafoskope i informatičku opremu. Nastavu nije moguće organizirati u jednoj smjeni zbog premalenog broja učionica i sanitarnih čvorova u matičnoj školi. Glavni problem je pomanjkanje prostora, tako da za kabinetsku nastavu nemamo mogućnosti, nadamo se rješavanju tog problema u nerednih nekoliko godina.

**2. OBRAZLOŽENJE OPĆEG DIJELA PRORAČUNA**

Osnovna djelatnost naše škole je osnovnoškolsko obrazovanje, a ostvaruje se u skladu s odredbama Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 115/12, 16/12, 86/12, 94/13,152/14 07/17, 68/18,98/19, 64/20, 151/22 i 156/2023.), Nacionalnog okvirnog kurikula, Nastavnog plana i programa za osnovnu školu, te Državnog pedagoškog standarda. Na razini škole djelatnost je definirana Statutom škole, Godišnjim planom i programom rada škole te Školskim kurikulom. OŠ Antuna Mihanovića Petrovsko realizira redovitu nastavu prema nastavnom planu i programu, izbornu, dodatnu i dopunsku nastavu te izvannastavne aktivnosti .

U Školi se provode mnogobrojni programi i projekti na općinskoj, županijskoj i državnoj razini. Škola ima Dijamantni status međunarodne Eko škole. Provodi se niz internih projekata na očuvanju tradicije, eko projekti, projekti vezani uz socijalnu osjetljivost prema siromašnima.

Nastoje se realizirati mnogobrojne aktivnosti koje nisu vezane uz osnovni standard prema Državnom pedagoškom standardu kao npr. maturalna putovanja učenika 8. razreda, posjeti kazalištima. Svake školske godine izvodi se izvanučionička i terenska nastava. Učenici sudjeluju na mnogobrojnim natjecanjima i smotrama na županijskoj i državnoj razini. Prijevoz učenika vrši prijevoznik Presečki promet iz Krapine. Ove školske godine prijevoz koristi 136 učenika.

I ove školske godine Škola sudjeluje u projektu „*Baltazar 8*“ kojim se omogućava djeci s poteškoćama da imaju pomoćnika u nastavi.

Vlada Republike Hrvatske donijela je Odluku o kriterijima i načinu financiranja, odnosno sufinanciranja troškova prehrane za sve učenike osnovnih škola i za školsku godinu 2024./2025. Cijena financiranja iznosi 1,33 € po obroku za svakog učenika, a doznačuje ih Ministarstvo znanosti i obrazovanja. Za polaznike predškole Općina je i ove godine donijela zaključak o sufinanciranju obroka u iznosu od 0,33 € obrok/učenik.

Škola ima trenutno zaposlena 44 djelatnika, od čega je 34 nastavnog osoblja i 9 administrativno tehničkih djelatnika, te jedna pomoćnica u nastavi.

Nastava je započela 9. rujna 2024. godine, a završava 14. lipnja 2025. godine, ustrojava se u dva polugodišta. Organizira se i izvodi u najmanje 175 nastavnih dana, odnosno 35 nastavnih tjedana.

***2.1. Ishodište i pokazatelji na kojima se zasnivaju izračuni i ocjene potrebnih sredstava za provođenje programa – OPĆI DIO FINANCIJSKLOG PLANA***

 Iz *DRŽAVNOG PRORAČUNA* u 2025. godini planirano je 1.064.330,00 € prihoda - od čega se planira utrošiti 1.003.740,00 € za plaće i materijalna prava radnika. Ostala sredstva od 60.590,00 € su planirana za školske udžbenike 2.000,00 €, radne udžbenike 12.000,00 €, za namirnice za školsku kuhinju planirano je 40.500,00 €, higijenske potrepštine za učenice planirane su u iznosu od 400,00 €, naknada za nezapošljavanje invalida planirana je u iznosu od 2.190,00 € i 500,00 € za ostale troškove za nastavna sredstva. Planiran je i manjak prihoda iz izvora MZO zbog troškova i rashoda koje ćemo imati već kroz prosinac za školsku prehranu učenika, a sredstva nam se doznačuju na račun tek u drugoj polovici narednog mjeseca za prethodni. U 2026. godini planirali smo jednu otpremninu kao i 2027. godine, planirali smo 900,00 € manje troškove za prehranu učenika. Za plan je uzet trošak prema II. izmjeni proračuna za 2024. godinu, te je dodan i 13. trošak plaće (plaća za 12/2024 i 12/2025.), s obzirom da se ukidaju kontinuirani rashodi poslovanja. Ostale troškove u projekcijama planirali smo na razini plana za 2025. godinu.

Iz *ŽUPANIJSKOG PRORAČUNA* - decentralizirana sredstva u 2025. godini, prema uputama osnivača, u vrijednosti od 35.416,81 €. Sredstva planiramo utrošiti za materijalne troškove koja svakako nisu dostatna za pokrivanje realnih troškova. Planirana su stručna usavršavanja djelatnika, dnevnice za terenske nastave, te naknade za prijevoz na službenom putu i loko vožnja u iznosu od 4.010,00 €. Planom su pokriveni troškovi za režije za 10 mjeseci. Uključeni su materijali i dijelovi za tekuće i investicijsko održavanje u iznosu od 1.000,00 €. Planirani su godišnji i polugodišnji servisi opreme koje smo dužni redovito obavljati. U plan smo uključili 6-ero djelatnika koji bi u 2025. godini obavili sistematski pregled. Iznos od 750,00 € stavili smo u plan za nabavu prijenosnog računala za potrebe računovodstva i tajništva, planiramo i nadogradnju računovodstvenog programa u iznosu od 190,00 €. Projekcije za naredne dvije godine su planirane na razini 2025. godine.

Iz županijskih *IZVORNIH*  sredstava u 2025. godini planirano je 185.164,29 € što je povećanje u odnosu na 2024. godinu zbog financiranja troškova projektne dokumentacije u iznosu od 120.875,00 €. Od ostalih dosadašnjih troškova iz izvornih Županijskih sredstava pokrivamo troškove za projekt E-tehničar, u planu je projekt Hrvatska pliva, županijska natjecanja, projekt Baltazar 8, projekti za nadarenu djecu, hitne intervencije i ulaganje u opremu. Sredstva na izvoru općih prihoda i primitaka KZŽ planirana su prema podatcima osnivača, prema uputama, usklađena su s Riznicom.

Od *PRIHODA ZA POSEBNE NAMJENE* - uplate roditelja za terenske nastave u 2025. g, osiguranje učenika, te uplate roditelja za školsku kuhinju polaznika predškole, planirano je 11.400,00 €. Planirane su terenske nastave, prijevoz učenika na iste, osiguranje učenika, a uplate za školsku kuhinju planirane su samo od roditelja polaznika predškole. Planiran je i višak prihoda u iznosu od 4.200,00 € (prenesen iz prethodnih godina) kojeg planiramo u sljedećoj godini utrošiti na opremanje šk. kuhinje, zamijeniti dotrajale aparate ovisno o razvitku plana sa dogradnjom škole, te za nabavu ostali materijala za redovno poslovanje školske kuhinje koje ne pokrivamo iz sredstava iz državnog proračuna. U projekciji planiramo smanjenje prenesenog viška a time i manje prihode, odnosno rashode za 3.500,00 € u odnosu na 2025. godinu. Kroz 2026. i 2027. godinu ne planiramo opremanje školske kuhinje.

Od *VLASTITIH PRIHODA* u 2025. godini planirano je 130,00 € u koje spada prihod od prodaje otpadnog papira. Iznos se planira utrošiti na kupnju fotokopirnog papira za nastavu i stručnu literaturu za učenike. Projekcije je na razini 2025. godine.

Iz *OPĆINSKOG PRORAČUNA* planirani prihodi su 500,00 € što se odnosi na sufinanciranje školske kuhinje za polaznike predškole (u iznosu od 0,33 € po obroku/učeniku). Planiran je višak u iznosu od 500,00 € kojeg ćemo utrošiti na financiranje ostalih materijal za potrebe školske kuhinje koje ne možemo financirati iz državnog proračuna. U projekcijama višak nismo planirali, u planu su veći prihodi za 500,00 €.

Od *DONACIJA* u 2025. godini planiran je iznos od 600,00€ za nabavu ostalih materijala za potrebe redovnog poslovanja i unapređenje provođenja dodatnih nastavnih aktivnosti učenika, te za usluge prijevoza učenika na terenske nastave za učenike slabijeg imovinskog stanja. Projekcija je na razini 2025. godine.

**3. POSEBNI DIO FINANCIJSKOGA PLANA – obrazloženje programa (aktivnosti i projekata)**

**Opis programa**

Financijskim planom škole sredstva su planirana za provođenje glavnog programa -Osnovno obrazovanje. Ovaj program provodit će se kroz sljedeće aktivnosti i projekte:

* Redovni poslovi ustanova osnovnog obrazovanja
* Oprema, nastavna pomagala OŠ
* Dopunski nastavni i vannastavni program škola:
	+ e-Tehničar
	+ projekt Baltazar
* Ostali rashodi OŠ

Škola tradicionalno pruža najbolju mogućnost svim našim učenicima za stjecanje potrebnih znanja za život i rad na prvoj razini školovanja. Od svih učenica i učenika tražimo i omogućavamo im postizanje uspjeha, koji odgovara njihovim individualnim sposobnostima. Nama su odgoj i obrazovanje jednako važni.

Humani odnos svih učenika i zaposlenika u školi karakteriziraju cjelokupni život škole, te se doživljavamo kao škola u kojoj svi postižu uspjeh, a razlike su samo u individualnim nadarenostima i opredjeljenjima. Radi zdrave i talentirane djece i svoj smo školski kurikulum, kako se vidi razgranali u smislu potreba razvoja kreativnosti, razvoja sredine i društva u cjelini, te očuvanju kulturne i svake druge baštine, koja nam je od neprocjenjive vrijednosti. Ove ideje, kako se vidi, utkane su u sve segmente kurikuluma.

Nastojat ćemo i u naredne tri godine podići kvalitetu nastave na što višu razinu, i to stalnim kvalitetnim usavršavanjem učitelja te podizanjem materijalnih i drugih uvjeta, prema našim mogućnostima, na viši standard. Učenike će se poticati na izražavanje kreativnosti, talenata i sposobnosti kroz uključivanje u izvannastavne aktivnosti, natjecanje te druge školske projekte, priredbe i manifestacije.

Poticat će se kvalitetna komunikacija na relacijama učitelj-učenik-roditelj, učenik-učenik, učenik-učitelj, zaposlenici međusobno kroz zajedničke aktivnosti i druženja, kolektivnim upoznavanjem kulturne i duhovne baštine naše domovine i šire.

Izvannastavne aktivnosti biti će organizirane preko dramskih grupa, glazbenih grupa, sportskih grupa, Eko škole, Crveni križ, Mali volonteri, Prometne grupe, robotika, informatičari, likovne grupe, povijesne grupe, vjeronaučne grupe, igraonice na engleskom i njemačkom jeziku, prema mogućnostima škole. Učitelji će tijekom školske godine sudjelovati na edukacijama, stručnim skupovima te održavati ogledne satove prema programu Stručnih vijeća.

**Zakonske i druge pravne osnove**

Djelatnost osnovnog školstva ostvaruje se u skladu s:

* Odredbama Zakona o odgoju i obrazovanju u osnovnoj i srednjoj školi (NN broj 87/08, 86/09, 92/10, 105/10, 90/11, 5/12, 16/12, 86/12, 94/13 , 152/14, 7/17, 68/18, 98/19, 64/20, 151/22, 156/23) i Zakona o ustanovama (NN broj 76/93, 29/97, 47/99, 35/08, 127/19 i 151/22 i 156/23).
* Uputama za izradu proračuna KZŽ 2025.-2027. od 25.10.2024. godine, sa programima i projektima.
* Pravilnik o planiranju u sustavu proračuna (NN 1/2024, pročišćeni tekst)
* Pravilnik o proračunskim klasifikacijama ( NN 4/24)
* Pravilnik o proračunskom računovodstvu i računskom planu ( NN 158/23).
* Godišnji izvedbeni odgojno – obrazovni plan i program rada za školsku godinu 2024./2025. kojim su utvrđene sve aktivnosti.
* Školski kurikulum OŠ Antuna Mihanovića Petrovsko, nastavne i izvannastavne aktivnosti za školsku godinu 2024./2025.

***3.1. Pokazatelji uspješnosti provođenja programa u prethodnoj godini***

Jedan od glavnih pokazatelja uspješnosti provođenja programa rezultati su koje učenici škole postižu na nastavi, izvannastavnim aktivnostima, na natjecanjima znanja, susretima i smotrama od županijske preko regionalne do državne. Županijska natjecanja su održana prema planiranom programu. Svi razredni odjeli su tijekom godine realizirali terensku nastavu. Zaposlenici su se stručno usavršavali na seminarima, stručnim aktivima i drugim oblicima stručnog usavršavanja u okvirima mogućnosti Škole. Metodologijom istraživanja rađena je rang-lista kojom su se uspoređivali rezultati završnog razreda osnovne škole sa završnim rezultatima 4. razreda srednje škole, ili s uspjehom državne mature kojom smo već drugu godinu za redom u samom vrhu, a ove godine i prvi od svih zagorskih škola. Prihodi i primici kao i izdaci u 2025. godini, financiranje KZŽ - opći prihodi i primici, planirani su u skladu s Uputama lokalnog proračuna . Također i projekcije za 2026. i 2027. godinu ostaju velikim dijelom na razini 2025. godine. U financijski plan za 2025. godinu, uključena je i procjena viška/manjka od 2024. godine. Procjena viška iznosi 4.700 € a odnosi se na višak od posebnih namjena (školska kuhinja) 4.200 €, te 500 € od općine za sufinanciranje školske kuhinje. Višak će se sukcesivno trošiti u 2025. godini prema potrebama, odnosno za kupnju opreme za dotrajalu kuhinju i podmirenje ostalih troškova za školsku kuhinju. Predviđen je manjak iz državnog proračuna u iznosu od 3.000,00 € za namjenska sredstva za prehranu učenika u školskoj kuhinji.

U Petrovskom, 16.12.2024.

KLASA:400-02/24-01/03

URBROJ: 2140-76/03-24-2

|  |  |
| --- | --- |
| PREDSJEDNICA ŠKOLSKOG ODBORA:Tina Zorko, dipl.uč. | RAVNATELJICA:Andrijana Osredečki, mag.prim.educ. |